EkBass/fiwiki-20250220-pages-articles huggingface dataset:
Mäkihyppy talviolympialaisissa 2018 – naisten normaalimäki

Talviolympialaisten 2018 naisten normaalimäen mäkihyppykilpailu järjestettiin Alpensia Ski Jumping Centressä 12. helmikuuta 2018. Kilpailun voitti Maren Lundby ja toiseksi hyppäsi Katharina Althaus jääden voittajasta 12 pistettä. ==Tulokset== 1\. kierros 1. kierros 1. kierros 2. kierros 2. kierros 2. kierros Yhteensä Sija Nro. Nimi Maa Pituus (m) Pisteet Sija Pituus (m) Pisteet Sija Pisteet 35 Maren Lundby 105,5 125,4 1 110,0 139,2 1 264,6 34 Katharina Althaus 106,5 123,2 2 106,0 129,4 2 252,6 33 Sara Takanashi 103,5 120,3 3 103,5 123,5 3 243,8 31 Irina Avvakumova 99,0 114,7 4 102,0 116,0 5 230,7 30 Carina Vogt 97,0 108,6 6 101,5 119,3 4 227,9 19 Daniela Iraschko-Stolz 101,5 113,3 5 99,0 112,6 7 225,9 26 Nika Križnar 101,0 108,5 7 104,0 114,7 6 223,2 22 Ramona Straub 98,5 104,4 10 98,5 106,1 8 210,5 32 Yuki Ito 94,0 105,1 9 93,0 98,8 10 203,9 10 25 Juliane Seyfarth 102,5 108,3 8 90,0 86,0 17 194,3 11 29 Chiara Hölzl 88,0 92,2 14 95,5 101,0 9 193,2 12 23 Kaori Iwabuchi 93,5 98,2 11 89,0 90,1 13 187,8 13 21 93,0 93,7 13 92,0 89,8 14 183,5 14 27 Ema Klinec 91,5 94,2 12 89,0 87,4 16 181,6 15 20 Lara Malsiner 88,5 90,2 16 92,5 89,3 15 179,5 16 15 Silje Opseth 89,5 83,5 18 91,5 94,7 11 178,2 17 24 Yūka Setō 93,0 90,3 15 89,0 81,7 24 172,0 18 17 Manuela Malsiner 86,5 79,6 20 89,0 83,8 22 163,4 19 3 Sarah Hendrickson 86,0 76,7 23 88,0 83,91 21 160,6 20 16 Chang Xinyue 83,0 69,6 26 84,5 85,3 18 154,9 21 9 Lucile Morat 86,5 79,7 19 86,5 75,1 27 154,8 22 18 Špela Rogelj 80,0 64,3 28 90,5 90,2 12 154,5 23 11 Julia Kykkänen 85,0 77,2 22 84,0 75,4 26 152,6 24 7 Aleksandra Kustova 85,0 77,3 21 85,5 75,0 28 152,3 25 14 Sofja Tihonova 86,5 75,0 24 86,0 75,8 25 150,8 26 12 Daniela Haralambie 80,5 66,5 27 85,0 84,3 20 150,8 27 10 Anastasija Barannikova 88,0 83,7 17 82,0 65,3 29 149,0 28 13 Léa Lemare 74,5 62,3 29 93,5 84,5 19 146,8 29 6 Abby Ringquist 77,5 62,0 30 91,0 82,4 23 144,4 30 28 Urša Bogataj 84,5 71,2 25 81,0 64,0 30 135,2 31 4 Nita Englund 77,0 57,9 31 32 5 Taylor Henrich 78,0 56,5 32 33 8 Elena Runggaldier 71,5 48,8 33 34 1 Evelyn Insam 72,0 46,4 34 35 2 Park Guy-lim 56,0 14,2 35 ==Lähteet== naisten normaalimäki
Rokoskoi

Rokoskoi () oli inkeriläinen kylä entisessä Vuoleen seurakunnassa Pohjois- Inkerissä Venäjällä. Kylä syntyi 1700-luvun puolivälissä Vuoleen maa-alueen omistajan kreivi Ragozinskin luvalla. Kylä merkittiin kirkonkirjoihin Uudeksikyläksi, mutta hovin, myöhemmin kunnan, kirjoissa se esiintyi nimellä Rogozinka, josta syntyi suomalainen muunnos Rokoskoi. Kylän perustajina oli kaksi talonpoikaa, Särkkinen ja Paavilainen, jotka saivat hovilta luvan rakentaa talonsa ja raivata peltonsa soiden ympäröimään metsäsarakkeseen. He lupasivat maksaa veronsa tervalla ja hiilellä, joita hovi myi Siestarjoen asetehtaaseen. Ajan kuluessa kylään muutti Miikkulaisen ja Vuoleen sukuja, kuten Rautasia, Savisia, Pukosia, Makaroita sekä joukko Suomen kansalaisia. Rokoskoin pääelinkeinoja olivat maanviljelys, karjanhoito, ja syrjäisen sijainnin takia metsästys. Vuonna 1905 avattiin suomenkielinen koulu, vuonna 1910 osuuskauppa. Ensimmäisen maailmansodan aikana osa kylän maita oli pakkolunastettu tykistön ampumarataa varten. Vuonna 1926 kylässä oli 32 taloa, joissa asui 136 ihmistä (niistä 124 inkeriläistä). Vuosien 1927–1931 aikana, ampumaradan laajentuessa, kylän talot purettiin ja asukkaat siirrettiin muualle. ==Lähteet== * Antti Huurto: Erään inkeriläisen kylän historia. Inkeriläisten viesti, 4/1967 s. 4–5 (Internet Archive) ===Viitteet=== ==Aiheesta muualla== * Kansallisarkiston venäläinen Vuoleen ja Miikkulaisen kartta vuodelta 1913 Luokka:Inkerin kylät
Werner Goldberg

Werner Goldberg (3. lokakuuta 1919 – 28. syyskuuta 2004) oli saksalainen, joka oli puoliksi juutalainen, tai natsien terminologiassa Mischling, joka palveli lyhyesti sotilaana toisen maailmansodan aikana. Hänen kuvansa esiintyi Berliner Tageblatt -sanomalehdessä ”ideaalisena saksalaisena sotilaana”. Kuvaa käytettiin myöhemmin Wehrmachtin värväysjulisteissa. ==Lähteet== Luokka:Juutalaiset Luokka:Saksalaiset toisen maailmansodan sotilaat Luokka:Vuonna 1919 syntyneet Luokka:Vuonna 2004 kuolleet
Tulenteko

Tulenteko on tulen sytyttämistä jonkin menetelmän avulla. Yleisiä menetelmiä ovat olleet puisella tuliporalla hankaaminen, tuluksilla iskeminen, suurennuslasi, tulitikut, sytytin ja sähkö. Vanhoja ja uusia tulentekomenetelmiä harjoitellaan paljon partiossa. ==Ennen tulenteon oppimista== Ennen kuin ihminen oppi tekemään tulta itse, tulta saatiin esimerkiksi salaman aiheuttamista metsäpaloista. Tuli otettiin talteen ja liekkiä pidettiin yllä. Jos se sammui, kytyä suojeltiin ja liekki saatiin syttymään uudestaan syöttämällä kydylle sytykettä kuten tuohenpalasia tai tervalastuja sekä puhaltamalla siihen happea. ==Menetelmiä== ===Hankaamalla=== Tulipora on varhainen tulentekotyökalu. Se on puukeppi, jonka kärkeä pyöritetään toista puukappaletta vastaan. Näin syntyy kitkaa, joka kuumentaa porattavan kolon ja kepin pään. Koloon syntynyt puujauhe alkaa kyteä, ja kydystä voi tehdä liekin lisäämällä sytykettä sen päälle ja puhaltamalla sille happea. Kun tuliporan ympärille kierretään lanka ja sen päistä vedetään, pora saadaan pyörimään nopeammin. Tällaisen tuliporan käyttöön tarvitaan kaksi ihmistä. Kun keppiin kierretty lanka kiinnitetään kaareen ja poraa painetaan alustaa vasten kivellä, pystyy yksi henkilö tekemään tulen. Tuli saadaan syntymään myös sahaamalla kovemmalla puulla pehmeämpää. Suomessa sahana on käytetty kuivaa koivua ja alustana vähätervaista keloa. ===Iskemällä=== Iskemällä kahta kappaletta kuten tuluksia toisiaan vasten saadaan synnytettyä kipinä, joka saa taulan kytemään. Tuluksina on käytetty usein runsashiilisestä teräksestä tauottua tulusrautaa sekä piikiveä tai kvartsia. Nykyisin retkeilijät käyttävät teollisesti valmistettuja magnesiumpuikkoja. Taula voidaan valmistaa monenlaisesta materiaalista. Suomessa taula on valmistettu usein taulakäävästä. Amerikoissa ja Keski-Euroopassa tuluksina käytettiin usein hiillettyä lumppua eli pellavakangasta. Rautahiukkasten kuumia kipinöitä hyödynnettiin myös varhaisissa ampuma-aseissa, joita kutsuttiin piilukoiksi. ===Tulitikuilla=== Tulitikut keksittiin vuonna 1833. ===Sytyttimellä=== Sytyttimessä raapaisemalla syntyvä kipinä sytyttää sen säiliössä olevan kaasun. ===Suurennuslasilla=== Tulen voi sytyttää kohdistamalla auringonsäteitä suurennuslasilla tai vastaavalla oikeanmuotoisella lasilla kuten vesipullolla. ===Tulimännällä=== Tulimäntä on yksinkertainen väline, jossa polttoaine syttyy kokoonpuristetun ilman aiheuttamasta kuumuudesta. ===Sähköllä=== Vastuslangan saa hehkumaan kun sitä kuumennetaan sähköllä. ===Kemiallisella reaktiolla=== Tulen voi saada aikaan sekoittamalla keskenään tiettyjä kemikaaleja, jolloin syntyy kemiallinen reaktio ja tapahtuu syttyminen. ==Lähteet== == Aiheesta muualla == *
Com Truise

Seth Haley, joka tunnetaan paremmin taiteilijanimeltään Com Truise (s. 1985), on yhdysvaltalainen elektronisen musiikin artisti Oneidasta, New Yorkista. Hän asuu nykyään Los Angelesissa, Kaliforniassa. Hänen taiteilijanimensä Com Truise on sananmuunnos yhdysvaltalaisen näyttelijän Tom Cruisen nimestä. Alun perin art directorina toiminut Com Truise julkaisi musiikkia aiemmin pseudonyymeillä Sarin Sunday, SYSTM ja Airliner. Com Truisen synthwave- musiikki on saanut vaikutteita 1980-luvun musiikkityyleistä. Hän julkaisi esikois-EP:nsä Cyanide Sisters vuonna 2010 ja esikoisalbuminsa Galactic Melt vuonna 2011. ==Diskografia== ===Studioalbumit=== *Galactic Melt (2011) *In Decay (2012) *Iteration (2017) *Persuasion System (2019) ===EP:t=== *Cyanide Sisters (2010) *Fairlight (2011) *Wave 1 (2014) *Silicon Tare (2016) ==Lähteet== ==Aiheesta muualla== Luokka:Elävät henkilöt Luokka:Synthwave- artistit Luokka:Vuonna 1985 syntyneet Luokka:Yhdysvaltalaiset elektronisen musiikin artistit
The Wonder Years (yhtye)

The Wonder Years on yhdysvaltalainen poprock-yhtye. Yhtye perustettiin vuonna 2005. Yhtye julkaisi debyyttikappaleensa vuonna 2013, ja ensimmäisen EP:nsä myöhemmin samana vuonna. Vuonna 2007 yhtye julkaisi omakustannealbumin, jonka jälkeen he saivat levytyssopimuksen No Sleep -yhtiölle. Toinen studioalbumi julkaistiin tammikuussa 2010. Julkaisun myötä he tekivät levytyssopimuksen suuremman yhtiön, Hopeless Recordsin kanssa, joka julkaisi heidän toisen albuminsa uudelleenpainoksena syyskuussa sisältäen neljä bonuskappaletta. Vuonna 2011 he julkaisivat kolmannen studioalbuminsa ja 2013 seuraavan. Seuraavana vuonna yhtyeen Dan Campbell julkaisi sooloalbumin projektinsa Aaron West & the Roaring Twenties kanssa. Vuonna 2015 The Wonder Years julkaisi viidennen studioalbuminsa. == Lähteet == Luokka:Yhdysvaltalaiset pop rock -yhtyeet
Ženite se momci

Ženite se momci on pop-laulaja Jelena Karleuša’n toinen studioalbumi. Se julkaistiin vuonna 1996 levymerkillä PGP-RTS ja Danijel estrada. == Kappaleet == # Ženite se momci # Hoću sa tobom # Tvojom ulicom # Moji drugovi # Ne mrzim te ni sad # Sad smo stranci postali # Sad znam # Mogu biti pamuk # A sada idem (feat. Gale) Luokka:Jelena Karleušan albumit Luokka:Vuoden 1996 albumit
Amazon Prime Video

Amazon Prime Video eli Prime Video on yhdysvaltalainen tilausvideopalvelu, joka tarjoaa elokuvia ja televisiosarjoja suoratoistona. Sen omistaa Amazon. Amazon Prime Video tarjoaa yksinoikeudella Jeremy Clarksonin, James Mayn ja Richard Hammondin auto-ohjelman The Grand Tourin. Suomessa Amazon Prime Video aloitti joulukuussa 2016. Palvelulla oli vuonna 2018 arviolta 26 miljoonaa käyttäjää Yhdysvalloissa, joka oli noin puolet Netflixin tilaajista samassa maassa. == Alustatuki == Amazon Prime Video toimii erilaisilla laitteilla ja sovelluksilla: älytelevisioilla, Androidilla, Windowsilla, macOS:lla, PlayStation 3:lla, PlayStation 4:lla, PlayStation 5:lla, Xbox 360:lla ja Xbox Onella. == Lähteet == Luokka:Internettelevision suoratoistopalvelut Luokka:Amazon.com
Leyte

Leyte on saari Visayasin saariryhmässä Filippiineillä. Saarella asuu yli kaksi miljoonaa ihmistä. Saari jakautuu paikallishallinnollisesti Leyten ja Southern Leyten provinsseihin. Suurin kaupunki, Tacloban, sijaitsee saaren pohjoisosassa. Yli kahden kilometrin pituinen San Juanicon silta yhdistää Leyten viereiseen Samarin saareen. Silta on osa Pan-Philippine-valtatietä. Japanilaisen sotilaan ja kirjailijan Shōhei Ōokan merkkiteos Tulia tasangolla tapahtumapaikka on pääasiassa Leyten saari. ==Lähteet== == Aiheesta muualla == Luokka:Filippiinien saaret
Emerson Palmieri

Emerson Palmieri dos Santos (s. 3. elokuuta 1994 Santos) on brasilialaissyntyinen italialainen jalkapalloilija, joka edustaa Englannin Valioliigassa pelaavaa West Ham Unitedia ja on pelipaikaltaan vasen laitapuolustaja. == Seurajoukkueura == Emerson pelasi Santosissa 18 Brasilian pääsarjaottelua 2012−2014. Hän pelasi Serie A:n Palermossa lainasopimuksella yhdeksän ottelua kaudella 2014−2015. Hän pelasi seuraavat puolitoista kautta lainalla saman sarjan AS Romassa. Siirto vakinaistettiin kahden miljoonan euron kaupalla tammikuussa 2017. Hän pelasi Romassa kaikkiaan 34 Serie A -ottelua. Emerson siirtyi 20 miljoonan euron siirtosummalla Englannin Valioliigan Chelseaan tammikuussa 2018. Hän pelasi kaksi ottelua Chelsean tiellä FA Cupin voittajaksi 2018. Seuraavan kauden Eurooppa-liigassa hän pelasi 11 ottelua mukaan lukien voitokas finaali Arsenalia vastaan. Valioliigassa hän pelasi ensimmäisen puolentoista kauden aikana vain 15 ottelua. Kaudella 2019–2020 hän pelasi 15 valioliigaottelua ja kolme Mestarien liigan ottelua. Kaudella 2020–2021 hän pelasi vain kaksi valioliigaottelua, viisi FA Cupin ottelua ja kaksi liigacupin ottelua. Chelsean voittamassa Mestarien liigassa hän pelasi kuusi ottelua, joista kahdessa täydet minuutit, mutta ei enää ensimmäisen puolivälierän jälkeisissä pudotuspeleissä. Kaudella 2021–2022 hän pelasi lainalla Lyonissa 29 Ligue 1:n ja seitsemän Eurooppa- liigan ottelua. Emerson siirtyi 15,4 miljoonan euron siirtosummalla Valioliigan West Hamiin kesällä 2022. Hän pelasi debyyttikaudellaan 22 valioliigaottelua ja teki yhden maalin. West Hamin voittamassa Konferenssiliigassa hän pelasi kahdeksan ottelua ja teki yhden maalin. Kaudella 2023–2024 hän pelasi Valioliigassa 36 ottelua, yhtä vaille kaikki avauskokoonpanossa, ja viimeisteli yhden maalin. Eurooppa-liigassa hän pelasi kahdeksan ottelua. == Maajoukkueura == Emerson pelasi kuusi ottelua Brasilian sijoittuessa neljänneksi alle 17-vuotiaiden MM-kilpailuissa 2011. Ensimmäisen ottelunsa Italian jalkapallomaajoukkueessa hän pelasi Kansojen liigan ottelussa Portugalia vastaan syyskuussa 2018. Ensimmäisen varsinaisen arvokilpailujen karsintaottelunsa hän pelasi EM-karsintaottelussa Kreikkaa vastaan kesäkuussa 2019. Kesän 2021 EM-kilpailuissa hän pelasi täydet minuutit Italian viimeisessä alkulohko-ottelussa Walesia vastaan, tuli vaihdosta kentälle puolivälieräottelussa Belgiaa vastaan ja pelasi avauskokoonpanossa 74 minuuttia välieräottelussa Espanjaa vastaan. Kaikkiaan hän on kesäkuun 2024 loppuun mennessä pelannut 29 A-maaottelua, joista seitsemän on ollut MM- ja kuusi EM-karsintaotteluja. == Lähteet == Luokka:Brasilialaiset jalkapalloilijat Luokka:Italialaiset jalkapalloilijat Luokka:Elävät henkilöt Luokka:Vuonna 1994 syntyneet
Kosovon demokraattinen liitto

Kosovon demokraattinen liitto (albaniaksi: Lidhja Demokratike e Kosovës, LDK) on kosovolainen keskusta-oikeistolainen puolue. == Tavoitteet == Demokraattinen liitto kannattaa Kosovon hakeutumista Euroopan unionin sekä sotilasliitto Naton jäseneksi, valtion omaisuuden yksityistämistä ja neuvotteluja Serbian kanssa. == Historia == Vuonna 1989 perustettu Kosovon demokraattinen liitto on Kosovon vanhin puolue. Puolueen perustivat Kosovon itsenäisyyttä ajanut ja pasifismia kannattanut Ibrahim Rugova ja hänen tuttavansa. Jugoslavian viranomaiset kielsivät puolueen. 1990-luvulla LDK kehotti boikotoimaan etnisten albaanien väestölaskentaa ja järjesti vuonna 1992 äänestyksen siitä, pitäisikö Kosovon saada itsemääräämisoikeus. 87 % äänestykseen osallistuneista albaaneista äänesti itsemääräämisoikeuden puolesta. Rugova, puolueen ehdokas Kosovon presidentiksi, voitti vaalit ja toimi presidenttinä 2002–2006, kunnes kuoli keuhkosyöpään. Rugovan kuoleman jälkeen puolue jakaantui, kun Nexhat Dacin johtama Dardanian demokraattinen liitto (LDD) erosi siitä. LDK:n puheenjohtajaksi valittiin Fatmir Sejdiu, joka toimi Kosovon presidenttinä vuosina 2006–2010. Vuoden 2007 vaaleissa puolue tuli toiseksi saaden 27 paikkaa. Se tuli mukaan hallitukseen Demokraattisen puolueen kanssa. Kansainvälisesti tunnustetun itsenäistymisen jälkeisissä parlamenttivaaleissa vuonna 2010 LDK sai alustavien tulosten mukaan 23,6 prosenttia äänistä ja oli toiseksi suurin puolue Demokraattisen puolueen jälkeen. Äänestysprosentti jäi epäkansanvaltaisesti kuitenkin 47,8 prosenttiin, ja vakavaa vaalivilppiä epäiltiin kahdessa maakunnassa. Lokakuussa 2009 hallituskumppanien Demokraattisen liiton ja Demokraattisen puolueen välit kiristyivät, osin Pristinan pormestarikampanjan takia ja koska Demokraattinen liitto liittoutui paikallistasolla muiden puoluieden kanssa. Kesäkuun 2014 parlamenttivaalien jälkeen LDK ja Demokraattinen puolue muodostivat liittouman muutaman pienemmän puoleen kanssa, jotta saivat kokoon enemmistöhallituksen. Elokuussa 2015 hallitus allekirjoitti Serbian kanssa sopimuksen, joka antaisi Kosovon syrjitylle etniselle serbivähemmistölle lisää valtaa. Lokakuussa 2015 hallitus allekirjoitti Euroopan unionin ja Kosovon välisen vakautus- ja assosiaatiosopimuksen, joka oli ehtona suuremmalle yhteistyölle EU:n kanssa. Oppositio arvosteli eniten sopimukseen sisältyvää ehtoa, että Kosovo tekisi tiiviimpää yhteistyötä Serbian kanssa. Maaliskuuhun 2016 mennessä oppositio oli heittänyt vastalauseena parlamenttisaliin yhdeksän kertaa kyynelkaasua. Opposition kannattajat järjestivät mielenosoituksia. Osa kannattajista heitti mielenosoituksissa kivenmurikoita ja polttopulloja. == Lähteet == Luokka:Euroopan kansanpuolue Luokka:Kosovon puolueet
Työeläkelaitos

Työeläkelaitos kerää eläkemaksuja, hoitaa rahastoja ja myöntää ja maksaa eläkkeitä. Työnantaja tai yrittäjä voivat ottaa työeläkevakuutuksen haluamastaan eläkelaitoksesta. Työeläkelaitoksia ovat työeläkeyhtiöt, erityiseläkelaitokset, eläkesäätiöt ja -kassat ja julkisilla aloilla Keva. Suomalaisia työeläkelaitoksia sitoo yhteisvastuu, eli ansaitut eläkkeet maksetaan aina, vaikka työeläkelaitos menisi konkurssiin. ==Katso myös== * Työeläkevakuutusyhtiöt Suomessa ==Lähteet== Luokka:Eläkkeet
Casa del Fascio (Como)

pienoiskuva|oikea|Entinen Comon Casa del Fascio Casa del Fascio on Comon kaupungissa Italiassa sijaitseva entinen Kansallisen fasistipuolueen paikallinen päämaja, Casa del Fascio. Comon Casa del Fascio rakennettiin vuosina 1932–1936, ja sen suunnitteli arkkitehti Giuseppe Terragni. Rakennusta pidetään yhtenä 1900-luvun alun arkkitehtuurin merkittävimmistä rakennuksista. Se on hoikkalinjainen valkoiseksi rapattu betonirunkoinen rakennus, jossa on suuria lasipintoja, joista osaan on käytetty lasitiiliä. == Lähteet== == Aiheesta muualla== Luokka:Como Luokka:Italian rakennukset ja rakennelmat Luokka:Modernistinen arkkitehtuuri
Casa del Fascio

Casa del Fascio oli italialaisen Kansallisen fasistipuolueen paikallinen päämaja. Niitä rakennettiin Italiassa kaikkiin suuriin kaupunkeihin, tärkeisiin maaseutukuntiin, Italian siirtomaihin sekä miehitettyihin maihin. Rakennukset poikkesivat toisistaan sekä kooltaan että muodoltaan. Arkkitehtuuriltaan ne olivat usein moderneja. Suuremmissa kaupungeissa Case del Fasciot olivat usein monumentaalisia rakennuksia, ja usein niissä oli myös maisemaa hallitseva torni. rakennuksia suunnittelivat muun muassa arkkitehdit Giuseppe Terragni ja Alziro Bergonzo == Lähteet== == Aiheesta muualla== *Casa del Fascio (Como) Luokka:Fasistinen Italia Luokka:Italian rakennukset ja rakennelmat
Sam the Sham

Domingo ”Sam” Samudio (s. 6. maaliskuuta 1937 Dallas, Texas), joka tunnetaan paremmin taiteilijanimeltään Sam the Sham, on eläkkeelle jäänyt yhdysvaltalainen rock and roll -laulaja. Hän lauloi useilla top 40 -hittikappaleilla 1960-luvulla, joista huomattavia ovat Billboard Hot 100 -musiikkilistalle päässeet ”Wooly Bully” sekä ”Li’l Red Riding Hood”. ==Diskografia== ===Albumit=== *Wooly Bully (1965) MGM E (Mono)/SE (Stereo) 4297 *Their Second Album (1965) MGM E/SE 4314 *On Tour (1965) MGM E/SE 4347 *Li’l Red Riding Hood (1966) MGM E/SE 4407 *The Sam the Sham Revue (1966) MGM E/SE 4479 *Ten of Pentacles (1967) MGM E/SE 4526 *Sam, Hard And Heavy (1971) Atlantic SD 8271 *Running with the Rabbits (1983) ==Lähteet== Luokka:Amerikanmeksikolaiset Luokka:Elävät henkilöt Luokka:Grammy-palkinnon saajat Luokka:Vuonna 1937 syntyneet Luokka:Yhdysvaltalaiset rocklaulajat
ChiNext

ChiNext on kiinalaisen Shenzhenin pörssin (SZSE) osakelista, jonka on luonnehdittu muistuttavan yhdysvaltalaista teknologiapörssiä Nasdaqia. ChiNext-markkinat avattiin 23. lokakuuta 2009. Keväällä 2015 jopa 60 prosenttia SZSE:n yrityksistä edusti valmistavaa teollisuutta, 15 % kaivossektoria ja 7 % rahoitusalaa. Toisessa suuressa kiinalaisessa pörssissä eli Shanghain pörssi (SSE) vastaavat osuudet ovat 28 %, alle 3 % ja 32 %. ==ChiNext-indeksi== ChiNextin osakkeiden arvonkehitystä voi seurata esimerkiksi ChiNext-indeksin avulla, (ChiNext Index, tai ChiNext Price Index, indeksikoodi 399006). Tässä osakeindeksissä on mukana 100 suurinta ja vaihdetuinta Shenzhenin pörssin ChiNext-markkinoiden A-osaketta. Esimerkiksi helmikuussa 2018 painoarvoltaan kolme suurinta yritystä tässä osakeindeksissä olivat Wen's Foodstuff (Guangdong Wens Foodstuff Group Co., 温氏股份; paino 7,8 %), East Money Information (东方财富; paino 3,2 %) ja Leshi Internet (Leshi Internet Information & Technology Corp., Beijing; 乐视网; paino 3,2 %). On hyvä kuitenkin huomata, että tyypillisesti vain osa ChiNext-indeksissä listattujen yritysten osakkeista on mukana vapaassa pörssivaihdossa (free float capitalization). ==Lähteet== ==Aiheesta muualla== *ChiNext Price Index – SZ399006:IND (bloomberg.com) Luokka:Shenzhenin pörssi
Powszechna Kasa Oszczędności Bank Polski

PKO Bank Polski S.A. eli koko nimeltään Powszechna Kasa Oszczędności Bank Polski Spółka Akcyjna (Yleinen säästöpankki – Puolan pankki) on Puolan suurin liikepankki. Se on perustettu alkujaan säästökassana 8. helmikuuta 1919. Pankin pääkonttori sijaitsee Varsovassa. Pankin osake noteerataan Varsovan pörssissä, jonka suurimpien yhtiöiden WIG20-osakeindeksissä pankin osake oli helmikuussa 2018 painoarvoltaan merkittävin (paino 16,1 % indeksistä). Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 900. Se luokiteltiin tällä listalla Puolan toiseksi suurimmaksi pörssiyritykseksi öljy-yhtiö PKN Orlenin jälkeen. PKO Bank Polskin markkina-arvo oli 10,5 miljardia Yhdysvaltain dollaria (toukokuussa 2017) ja liikevaihto 3,81 miljardia USD (2016). Pankilla oli 1 179 toimipistettä kotimaassaan ja konttori myös Saksassa. Yrityksen henkilökuntaan kuului noin 29 000 ihmistä. ==Lähteet== ==Aiheesta muualla== Luokka:WIG 30 -indeksi Luokka:Puolalaiset pörssiyhtiöt Luokka:Puolalaiset pankit Luokka:Puolalaiset valtionyhtiöt
Remember (Walking in the Sand)

Remember (Walking in the Sand), joka tunnetaan myös nimeltä Remember, on George ”Shadow” Mortonin tekemä kappale. Sen äänitti alun perin tyttöryhmä The Shangri-Las, jonka versio kappaleesta sijoittui Billboard Hot 100 -listan 5. sijalle vuonna 1964. Aerosmithin vuonna 1980 tekemästä coverista tuli myös pienoinen hitti. ==Lähteet== Luokka:The Shangri-Lasin kappaleet Luokka:Vuoden 1964 kappaleet
Langobardien hallintokeskukset Italiassa

Langobardien hallintokeskukset Apenniinien niemimaalla on maailmanperintökohteeksi nimetty historiallisten kohteiden kokonaisuus. Langobardit yhdistivät arkkitehtuurissaan roomalaisajan, kristinuskon mystiikan, Bysantin ajan sekä germaanien tyylejä. Kokonaisuus muodostuu seitsemästä 500–700-luvuilta peräisin olevasta kohteesta eri puolilla nykyistä Italiaa: * Cividale del Friulin historiallinen keskusta Udinen maakunnassa Koillis-Italiassa * San Salvatoren luostari Bresciassa, Lombardiassa * Torban luostari Castelseprion kunnan alueella Varesen maakunnassa Luoteis-Italiassa * San Salvatoren luostari Spoletossa, Umbriassa * Clitunnon temppeli Campello sul Clitunnossa, Umbriassa * Santa Sofian kirkko Beneventossa, Campaniassa * Monte Sant’Angelon pyhättö Monte Sant’Angelon kunnassa Foggian maakunnassa Apuliassa. == Lähteet == * Luokka:Unescon maailmanperintökohteet Italiassa
Makano

Makano (myös Makono) on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin kaakkoisosassa 80 kilometriä Kitasta kaakkoon. Kunnassa on 11 000 ja kylässä 1 300 asukasta (vuonna 2009). Makanon kunta rajoittuu pohjoisessa Kitan piirin Kassaron, Sébékoron ja Senkon, lännessä Sirakoron ja idässä Koulikoron alueen Katin piirin Nioumamakanan, Sobran ja Bossofalan kuntiin. Maisemaa leimaavat vuorijonot, laaksot ja tasangot. Pysyviä vesistöjä ei ole. Ilmasto on sudanilaistyyppinen. Kuntaan kuuluu 15 kylää. Asukkaat ovat etupäässä fulbeja. Lisäksi on bambaroita, mandinkoja ja soninkeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, riisi ja puuvilla. Kotieläimiä ovat naudat, lampaat, vuohet, aasit ja siipikarja. Lisäksi hyödynnetään metsiä, harjoitetaan käsityöammatteja ja pienimuotoista kaupankäyntiä. ==Lähteet== Luokka:Kitan piiri Luokka:Malin kunnat
Jari Jussila

Jari Jussila on suomalainen tietokirjailija, tietohallintojohtaja ja tietojohtamisen tutkijayliopettaja Hämeen ammattikorkeakoululla . Hän on tutkinut sosiaalisen median käyttöä yrityksissä ja tuo itsekin aktiivisesti esiin tutkimustaan sosiaalisessa mediassa. ==Koulutus ja ura== Jussila valmistui Hämeen ammattikorkeakoulusta automaatiotekniikan insinööriksi vuonna 2003. Tuotantotalouden diplomi-insinööriksi hän valmistui vuonna 2007 Tampereen teknillisen yliopiston Porin yksiköstä. Vuonna 2010 hän aloitti projektipäällikön tehtävät Tampereen teknillisen yliopiston Tiedonhallinnan ja logistiikan laitoksella, jossa hän alkoi myös tehdä väitöskirjaansa. Jussila toimi projektipäällikkönä Soita-hankkeessa, jossa kehitettiin ja pilotoitiin asiakasymmärryksen luomista sosiaalisin median keinoin. Jussila keskittyi sosiaalisen median käyttöön B2B-yrityksissä vuonna 2015 valmistuneessa Social Media in Business-to-Business Companies’ Innovation -väitöskirjassaan. Tutkimuksen mukaan sosiaalinen media tuo yrityksille paljon hyötyjä innovaatiotoimintaan ja se voi myös lyhentää tuotekehitykseen kuluvaa aikaa. Tutkimuksessa kehitettiin sosiaalisen asiakasoppimisen malli. Vuodesta 2016 alkaen Jussila on toiminut tietohallintojohtajana Moodmetric-yrityksessä, joka on kehittänyt stressin mittaamiseen soveltuvan sormuksen ja kännykkäsovelluksen. Helmikuussa 2018 ilmestyi Jussilan, Isotaluksen ja Matikaisen toimittama Twitter viestintänä -kirja. Kyseessä on ensimmäinen suomenkielinen Twitteriin keskittyvä tieteellinen kirja. ==Julkaisut== *Social Media in Business-to-Business Companies’ Innovation (väitöskirja, 2015) *Twitter viestintänä – Ilmiöt ja verkostot, Toimittaneet Pekka Isotalus, Jari Jus­si­la ja Jan­ne Ma­ti­kai­nen (Vastapaino, 2018) ==Lähteet== ==Aiheesta muualla== * Luokka:Suomalaiset tietokirjailijat Luokka:Elävät henkilöt Luokka:Syntymävuosi puuttuu Luokka:Suomalaiset tietojenkäsittelytieteilijät
Jelena Karleuša

Jelena Karleuša Tošić (; s. 17. elokuuta 1978) on serbialainen turbofolk- laulaja. Karleušan esikoisalbumi, Ogledalce, julkaistiin vuonna 1995. ==Diskografia== ===Studioalbumit=== *Ogledalce (1995) *Ženite se momci (1996) *Veštice, vile (1997) *Jelena Karleuša (1998) *Gili, gili (1999) *Ludača (2001) *Samo za tvoje oči (2002) *Magija (2005) *JK Revolution (2008) *Diva (2012) ===Kokoelmat=== *The Diamond Collection (2009) ===Livealbumit=== *All About Diva (2010) Luokka:Elävät henkilöt Luokka:Vuonna 1978 syntyneet Luokka:Serbialaiset laulajat Luokka:Pop-folklaulajat Luokka:Muotisuunnittelijat
Kassaro

Kassaro on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin kaakkoisosassa 73 kilometriä Kitasta itään. Kunnassa on 21 600 ja kylässä 3 600 asukasta (vuonna 2009). Kassaron kunta rajoittuu pohjoisessa Kitan piirin Kotouban ja Madinan, lännessä Sébékoron, etelässä Makanon ja idässä Koulikoron alueen Katin piirin Bossofalan kuntiin. Kunnassa sijaitsevat Kassaron ja Nafadji-coron metsäalueet. Ilmasto on sudanilaistyyppinen. Kuntaan kuuluu 17 kylää. Asukkaat ovat etupäässä fulbeja. Lisäksi on bambaroita, mandinkoja, soninkeja, maureja ja kagoroja. Kassaron kautta kulkee Kitan ja Katin välinen maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, riisi, maapähkinä, puuvilla, maissi ja lehmänpapu. Kotieläimiä ovat naudat, lampaat, vuohet ja siipikarja. Lisäksi hyödynnetään metsiä ja harjoitetaan kaupankäyntiä. Palveluihin kuuluu seitsemän alakoulua, yläkoulu ja neljä terveyskeskusta. Nähtävyyksiä ovat Kondoun linnoitus, Mossobanin kukkula ja Mogoyobougoun luola. ==Lähteet== *
Saksan jalkapallon 1. Bundesliiga 1997–1998

Saksan jalkapallon 1. Bundesliigan kausi 1997–1998 oli järjestyksessään 35. maan korkeimman sarjatason, 1. Bundesliigan, kausi. Se alkoi 1. elokuuta 1997 ja päättyi 9. toukokuuta 1998. Hallitsevana mestarina kauteen lähti FC Bayern München. == Sarjataulukko == Osallistumisoikeus Mestarien liigaan Osallistumisoikeus Mestarien liigan toiselle karsintakierrokselle Osallistumisoikeus UEFA Cupiin Osallistumisoikeus UEFA Intertoto Cupin kolmannelle kierrokselle Osallistumisoikeus UEFA Intertoto Cupin toiselle kierrokselle Osallistumisoikeus Cupvoittajien Cupin ensimmäiselle kierrokselle Putosi 2. Bundesliigaan # Joukkue O V T H Maalit Maaliero Pst 1\. 1. FC Kaiserslautern 34 19 11 4 63:39 +24 68 2\. Bayern München 34 19 9 6 69:37 +32 66 3\. Bayer Leverkusen 34 14 13 7 66:39 +27 55 4\. VfB Stuttgart 34 14 10 10 55:49 +6 52 5\. Schalke 04 34 13 13 8 38:32 +6 52 6\. FC Hansa Rostock 34 14 9 11 54:46 +8 51 7\. Werder Bremen 34 14 8 12 43:47 -4 50 8\. MSV Duisburg 34 11 11 12 43:44 -1 44 9\. Hamburger SV 34 11 11 12 38:46 –8 44 10\. Borussia Dortmund 34 11 10 13 57:55 +2 43 11\. Hertha BSC 34 12 7 15 41:53 –12 43 12\. VfL Bochum 34 11 8 15 41:49 –8 41 13\. 1860 München 34 11 8 15 43:54 –11 41 14\. VfL Wolfsburg 34 11 6 17 38:54 –16 39 15\. Borussia Mönchengladbach 34 9 11 14 54:59 –5 38 16\. Karlsruher SC 34 9 11 14 48:60 –12 38 17\. 1. FC Köln 34 10 6 18 49:64 –15 36 18\. Arminia Bielefeld 34 8 8 18 43:56 –13 32 ==Tulokset== == Parhaat maalintekijät == Pelaaja Joukkue Maalit 1\. Ulf Kirsten Bayer 04 Leverkusen 22 2\. Olaf Marschall 1. FC Kaiserslautern 21 3\. Stéphane Chapuisat Borussia Dortmund 14 3\. Michael Preetz Hertha BSC 14 4\. Jörgen Pettersson Borussia Mönchengladbach 13 4\. Toni Polster 1. FC Köln 13 4\. Fredi Bobic VfB Stuttgart 13 4\. Carsten Jancker FC Bayern München 13 4\. Roy Präger VfL Wolfsburg 13 4\. Bernhard Winkler TSV 1860 München 13 == Lähteet == == Aiheesta muualla == *RSSSF tilastot Luokka:Vuoden 1997 jalkapallo Luokka:Bundesliiga Luokka:Vuoden 1998 jalkapallo
Lasse Fagerström

Lasse Erik Fagerström (22. joulukuuta 1951 Karjaa – 4. lokakuuta 2016) oli suomalainen näyttelijä. Hän teki lähes neljän vuosikymmenen mittaisen uran Turun ruotsalaisen teatterin riveissä. Televisiossa hän näytteli muun muassa sarjoissa Vandrande skugga, Vihan päivät ja Hovimäki. ==Elämä ja ura== Fagerström opiskeli teatteritaiteita vuosina 1973–1977, sitä ennen hän oli opiskellut kaupallisia aineita. Fagerström näytteli Turun ruotsalaisessa teatterissa 1977–1980 ja 1981–1983 sekä edelleen vuodesta 1985 eteenpäin. Vuosina 1983–1985 hän näytteli Helsingin Svenska Teaternissa. Fagerström teki pitkän uransa aikana rooleja lukemattomissa näytelmissä, joista mainittakoon Kom igen, Charlie (1989), Lyckan kommer sällan ensam (1997) ja Sylvi (2014). Fagerström näytteli myös lukuisissa televisiotuotannoissa, sekä suomeksi että ruotsiksi. Yle TV2:n epookkidraamassa Hovimäki hänellä oli piirilääkäri Johan Ingbergin rooli. Vuonna 1991 hänellä oli kupariseppä Backmanin rooli Åke Lindmanin ohjaamassa tuotannossa Vihan päivät. Valkokankailla Fagerström teki sivuroolin elokuvissa Vares – Uhkapelimerkki ja Risto Räppääjä ja Sevillan saituri. Fagerström teki aktiiviuraa aina kuolemaansa asti: hän kuoli sairaskohtaukseen teatterissa 4. lokakuuta 2016. Samaisen syyskauden aikana hän näytteli Canterburyn arkkipiispaa Pekka Sonckin ohjaamassa näytöskappaleessa Kungens tal. == Filmografia == === Valkokangaselokuvat === *Vares – Uhkapelimerkki (2012) *Risto Räppääjä ja Sevillan saituri (2015) === Televisiosarjat ja -elokuvat === *Ensimmäinen yö poissa kotoa (1980) *Vandrande skugga (1984) *Julafton (1985) *Vihan päivät (1991) *Tapaus Falk (1997) *Hovimäki (2003) *Ei valoa tunnelissa (2011) === Muut tuotannot === *Private factory – seksuaalifantasioita vallasta ja vallattomuudesta (1995) lyhyt dokumenttielokuva *Ester (2003) lyhyt fiktioelokuva *Älä itke minua, äitini (2014) lyhyt fiktioelokuva *Sound from the Deep (2017) lyhyt fiktioelokuva == Lähteet == * === Viitteet === ==Aiheesta muualla== *Åbo Svenska Teater: Glimtar ur teaterns arkiv *Yle Arkivet: Vandrande skugga; videoleikkeet Polismästaren samlar till förhör (Fagerström kohdassa 1'17" oikealla) ja Sanningen kommer fram *Åu.fi: ”ÅST var Lasse Fagerströms hem” Luokka:Suomalaiset näyttelijät Luokka:Vuonna 1951 syntyneet Luokka:Vuonna 2016 kuolleet
Leitra

Leitra on tanskalainen yritys, joka valmistaa kinnereitä eli poljettavia ajoneuvoja samalla nimellä. Ruotsissa alettiin myymään piirrustuksia Fantom- kinneristä 1930- ja 1940-luvuilla ja piirrustuksia myytiin lähemmäs 100 000 kappaletta. On epäselvää, kuinka monta kinneriä rakennettiin. 1970-luvun lopun energiakriisi inspiroi pilotti ja insinööri Carl Georg Rasmussenia kehittämään modernin version kinneristä. Hän perusti Leitra-yrityksen (nimi tulee sanoista Let individuel transport) ja rakensi ensimmäisen Leitran vuonna 1980. Ero Fantomin kinneriin on Leitran kolme pyörää neljän sijasta ja että Leitrassa on lasikuiturunko Fantomin vanerirunkoon verrattuna. == Tekniset tiedot == * Pituus: 195-205 cm, riippuen kuljettajan jalkojen pituudesta. * Leveys: 98 cm. * Korkeus: 120-140 cm, riippuen kuljettajan pituudesta. * Paino: 28-30 kg kori mukaan lukien, ilman koria 18-20kg. ==Aiheesta muualla== *Yrityksen verkkosivusto Luokka:Polkupyörävalmistajat Luokka:Tanskalaiset yritykset
Jakob Porsér

Hans Jacob Porsér (s. 13. helmikuuta 1978) on ruotsalainen pelisuunnittelija. Jacob Porsér, alias "JahKob", perusti Mojang-yrityksen yhdessä Markus Perssonin ja Carl Mannehin kanssa. Hän ja Persson loivat tietokonepeli Minecraftin. Luokka:Vuonna 1978 syntyneet Luokka:Elävät henkilöt Luokka:Ruotsalaiset videopelisuunnittelijat Luokka:Ruotsalaiset liikemiehet
Bota Sot

Bota Sot (”Maailma tänään”) on Sveitsissä ja Kosovossa päivittäin ilmestyvä albaniankielinen sanomalehti. == Historia == Xhevdet Mazrekaj perusti Bota Sot GmbH:n Sveitsissä vuonna 1995. Lehteä painettiin Sveitsin lisäksi Saksassa ja Yhdysvalloissa ja myytiin albaanipakolaisille. Vuonna 1999 lehteä julkaistiin myös Makedoniassa, josta sitä jaettiin Makedoniassa ja Kosovossa asuville. 2000-luvun alussa Bota Sot suhtautui myönteisesti Kosovon demokraattiseen liittoon ja sen puheenjohtajaan Ibrahim Rugovaan. 19\. lokakuuta 2001 lehden toimittaja Bekim Kastrati murhattiin Prištinassa. Myös toinen Kastratin autossa olleista matkustajista, Ibrahim Rugovan läheinen neuvonantaja murhattiin ja kolmas, Kosovon vapautusarmeijan entinen jäsen haavoittui. Rikokset olivat yhä selvittämättä vuonna 2018. 27\. syyskuuta 2003 lehden Sveitsin toimitukseen tuotiin kotitekoinen käsikranaatti, joka ei räjähtänyt. Teosta epäilty sveitsiläis-makedonialainen mies pidätettiin tammikuussa 2017. Hänet tuomittiin 10 vuodeksi vankeuteen ja 15 466 Yhdysvaltain dollarin korvauksiin kolmelle toimittajalle. Tuomitun mukaan hänen tarkoituksensa oli vain pelotella toimittajia. Vuodesta 2003 lehteä on painettu myös Prištinassa uudessa painotalossa. Kesäkuussa 2005 Bota Sotin toimittajaa Bardhyl Ajetia ammuttiin Prištinan lähellä ja hän kuoli. Häntä oli uhattu kuukautta aiemmin. Hän ja lehti olivat kesällä 2002 tukeneet kansainvälisiä viranomaisia, jotka pidättivät rikoksista epäiltyjä Kosovon vapautusarmeijan jäseniä. Ajeti oli myös arvostellut albaaneja nationalistimielenosoittajia, jotka vaativat kansainvälisiä joukkoja vapauttamaan pidätetyt Vapautusarmeijan jäsenet. Index Kosovan ja Gallup Internationalin vuonna 2006 tekemän mielipidetiedustelun mukaan Bota Sot oli Kosovon neljänneksi luetuin sanomalehti. == Päätoimittajia == * Xhevdet Mazrekaj * Agim Gjakova (????–2006) * Gani Mehmetaj * Bajrush Morina (????–2014) == Lähteet == Luokka:Kosovolaiset sanomalehdet Luokka:Sveitsiläiset sanomalehdet Luokka:Kansainväliset sanomalehdet
Cativa-prosessi

Cativa-prosessi on etikkahapon valmistamiseen käytetty menetelmä. Menetelmässä lähtöaineena käytetään metanolia ja hiilimonoksidia. Cativa-prosessin kehittivät BP:n tutkijat 1990-luvulla ja nykyään se on tärkein teollisen mittakaavan etikkahapon valmistusmenetelmä ja se on suurelta osin korvannut aikaisemmin käytetyn Monsanto-prosessin.Carole Le Berre, Philippe Serp, Philippe Kalck & G. Paull Torrence: Acetic Acid, Ullmann's Encyclopedia of Industrial Chemistry, John Wiley & Sons, New York, 2014. Viitattu 13.2.2018Frank S. Wagner: Acetic acid, Kirk-Othmer Encyclopedia of Chemical Technology, John Wiley & Sons, New York, 2014. Viitattu 13.2.2018. ==Mekanismi== Cativa-prosessi muistuttaa reaktiomekanismiltaan Monsanto- prosessia. Erona on, että katalyyttinä reaktiossa käytetään Monsanto- prosessissa käytetyn rodiumkompleksin sijaan iridiumkompleksia esimerkiksi dijododikarbonyyli-iridaatti(I)a ([Ir(CO)2I2]−). Iridiumkompleksi on rodiumkompleksia halvempi ja katalyyttinä noin viisi kertaa tehokkaampi. Cativa-prosessin yksinkertaistettu mekanismi on seuraava. Ensimmäisessä vaiheessa metanoli reagoi vetyjodidin kanssa muodostaen jodimetaania. Jodimetaani reagoi hapettavalla additiolla iridiumkompleksin (alla olevassa kuvassa 1) kanssa, jolloin iridium hapettuu hapetusluvulta +I hapetusluvulle +III. Tällöin muodostuu kompleksi 2. Hiilimonoksidi korvaa tästä kompleksista yhden jodoligandin ja muodostuu uusi kompleksi 3. Tämä kompleksi hajoaa iridiumin katalysoimana muodostaen asetyylikompleksin 4. Reaktio on tyypiltään insertioreaktio. Tämä kompleksi reagoi pelkistävällä eliminaatiolla, jolloin muodostuu asetyylijodidia. Asetyylijodidi hydrolysoidaan, jolloin muodostuu etikkahappoa ja vetyjodidia. Etikkahappo erotetaan ja vetyjodidi voidaan käyttää edelleen jodimetaanin valmistamiseen metanolista. : ==Lähteet== Luokka:Kemialliset prosessit
Koha Group

Koha Group (Kosovo Grupl KOHA SH.p.k) on kosovolainen media-alan yritys. Yhtiön omistaa ja sitä johtaa Flaka Surroi. Koha Groupiin kuuluvat televisioyhtiö Kohavision TV (KTV) (vuodesta 2000) ja uutiskanava Arta TV (Arta News / Arta KTV), sanomalehdet Koha Ditore (1997–) ja Građanski Glasnik (2006–), Koha Print -kirjapaino (1996–), Koha-kustantamo ja Koha Net -internet-palveluntarjoaja. == Historia == Veton Surroi perusti Kohan ja jatkoi yhtiön johdossa vuoteen 2004, jolloin hän perusti oman ORA-puolueen ja siirsi yhtiön omistuksen siskolleen Flaka Surroille. == Lähteet == Luokka:Kosovolaiset yritykset Luokka:Viestintäyhtiöt
Sébékoro

Sébékoro on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin itäosassa 60 kilometriä Kitasta itään. Kunnassa on 32 800 ja kylässä 3 600 asukasta (vuonna 2009). Sébékoron kunnan pinta-ala on 1 522 neliökilometriä. Se rajoittuu pohjoisessa Kitan piirin Madinan, idässä Kassaron, etelässä Makanon ja Senkon ja lännessä Bendougouban, Kita Nordin ja Djidianin kuntiin. Tärkein vesistö on Baoulén sivujoki Badinko. Seutu kuuluu Sudanin vyöhykkeeseen. Kuntaan kuuluu 16 kylää. Niistä suurimmat ovat 10 000 asukkaan Badinko ja 6 600 asukkaan Maréna. Asukkaat ovat etupäässä fulbeja. Lisäksi on mandinkoja, soninkeja, bambaroita, diawandoja ja kagoroja. Sébékoron kautta kulkee Kitan ja Katin välinen maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja riisi. Myytäväksi kasvatetaan puuvillaa ja maapähkinää. Kotieläimiä ovat naudat, lampaat, vuohet ja siipikarja. Sébékorossa, Badinkossa, Marénassa ja Bangassissa pidetään viikoittaiset markkinat. ==Lähteet== Luokka:Kitan piiri Luokka:Malin kunnat
Juhani Koskinen (kaupunginjohtaja)

Kaarlo Juhani Koskinen (28. toukokuuta 1929 Suonenjoki – 17. tammikuuta 2018 KuopioKuolinilmoitus. Helsingin Sanomat 11.2.2018, s. C 14) oli suomalainen opettaja, kuntapoliitikko ja kuntajohtaja. Hän toimi Kuopion apulaiskaupunginjohtajana 1970–1982 ja kaupunginjohtajana 1982–1990.Juhani Koskisen rahasto. Suomen Kulttuurirahasto. ==Viitteet== Luokka:Kuopion kaupunginjohtajat Luokka:Suomalaiset opettajat Luokka:Vuonna 1929 syntyneet Luokka:Vuonna 2018 kuolleet
Initial coin offering

Initial coin offering (ICO) on englanninkielinen termi kiistanalaiselle joukkorahoituksen muodolle, joka keskittyy kryptovaluuttoihin kasvuyritysten pääoman lähteenä. Tässä rahoitusmuodossa tietty määrä joukkorahoitetusta valuutasta varataan sijoittajille rahakkeiden muodossa (englanniksi token). Vaihto tapahtuu perinteisiä valuuttoja tai muita kryptovaluuttoja vastaan. ICO-tyylinen rahoitus tarjoaa osallistumismahdollisuuksia piensijoittajille, mutta myös porsaanreikiä, joiden avulla yritykset voivat välttää sääntelyä ja välikäsiä, kuten pankit, riskisijoittajat ja pörssit. Sijoittajille, ICO- rahoitusten sanotaan olevan hyvin riskialttiita. Rahoitusmuotoa koskevaa lainsäädäntöä on vuoden 2017 jälkeen tulossa useisiin maihin, kuten Yhdysvaltoihin. Ainakin Etelä-Korea ja Kiina ovat kieltäneet ICO-rahoituksen. ==ICO-, IPO- ja IEO-käsitteet== ICO-termi muodostettiin samoin kuin IPO[1]. Vuoden 2019 alussa alkoi uuden rahoituskeinon IEO:n kehitys. Se on ICO:n variantti, joka tapahtuu vaihtoalustan valvonnan alla. Keskeiset erot ICO:n ja IPO:n välillä: * Nykyään valtio ei säätele ICO:ta niin, kuin IPO:ta tai muuta julkista rahoitus- ja investointitoimintaa; * Rahakkeiden ja kryptovaluutan ostajien oikeudet voivat erota osakkeiden ostajien ja omistajien oikeuksista. Muun muassa rahakkeet voivat edellyttää osinkojen saamista tai olla pelkästään utilitaarisia eli antaa oikeuden vaihtaa rahakkeita yrityksen palveluihin tai tuotteisiin. * Pörssi tarkastaa IEO:hon osallistuvat kryptovaluuttayritykset, ja käyttäjä voi olla varma ainakin siitä, että hän saa ostamansa rahakkeet. Usein utilitaarien rahakkeiden antia suositaan sen takia, että tällä tavoin voi välttää rahakkeen ”arvopaperiksi” määrittelemistä Howey testiä käyttävän Yhdysvaltain arvopaperi- ja pörssikomission (SEC:in) määritelmän mukaan. 25.07.2017 päivätyssä selvityksessään SEC väittää, että virtuaalisen sijoitusrahaston The DAO:n ICO oli arvopapereiden myynti. ==Lähteet== Luokka:Kryptovaluutat Luokka:Hajautetut järjestelmät
Puyehue

Puyehue tarkoittaa seuraavia: *Puyehuejärvi *Puyehuen tulivuori *Puyehuen kansallispuisto *Kardinaali Antonio Samorén sola, tunnettiin aiemmin nimellä Puyehuen sola *Puyehue (paikkakunta), paikkakunta Osornon maakunnassa *Puyehuen kuumat lähteet
Galicia (1750)

Galicia oli Espanjan laivaston vuonna 1750 vesille laskettu Princesa-luokan kaksikantinen 70-tykkinen linjalaiva. == Valmistus == Alus tilattiin Havannasta Kuubasta, missä köli laskettiin 11. huhtikuuta 1749. Alus laskettiin vesille 3. elokuuta 1750 ja otettiin palvelukseen 15. elokuuta 1751.Winfield et al 2023 s. 132-133 == Palvelus == Vuonna 1751 alus lähti päällikkönään Luis de Velasco Infanten ja Princesan kanssa Havannasta Cartagenaan Kolumbiaan, mistä se palasi kuormauksen jälkeen Havannaan. Alus suojasi 1. maaliskuuta 1752 Infanten, Princesan ja Rayon kanssa saattueen Cádiziin,todoababor.es jonne ne saapuivat 30. huhtikuuta. Vuonna 1754 alus kuljetti raskasta tykistöä Barcelonasta Cartagenaan. Alus taisteli 22. marraskuuta 1754 saakka Välimerellä alegerialaisia merirosvoja vastaan. Joulukuussa se siirrettiin reserviin. Alus palautettiin palvelukseen 1755 taistelemaan Infanten, Tridenten ja kahdeksan šebekin kanssa algerialaisia merirosvoja vastaan Cartagenan rannikolla, kunnes se saapui 17. lokakuuta 1759 Barcelonaan Carlos III:a kruunajaisiin kuljettaneen laivaston mukana. Alus siirrettiin 20. marraskuuta 1761 Cádizista Santiago de Cubaan, mistä se palasi 28. helmikuuta 1764 Cádiziin suojaten saattuetta Monarcan, Áfrican, Princesan kanssa. Alus lähti 1765 Cartagenasta Juan José Navarron, Marqués de la Victorian, laivastossa noutaakseen prinsessa María Luisan Genovasta. Alus torjui 26. lokakuuta 1765 - 28. toukokuuta 1780 Pohjois-Afrikan rannikolla Cádizin ja Ferrolin välillä algerialaisia merirosvoja. Kesäkuussa 1779 se lähti Cádizista Luis de Córdovan laivaston mukana taistelemaan Britannian kuninkaallista laivastoa vastaan. Kesäkuussa 1782 alus lähti Cádizista Córdovan laivaston mukana 3. Englannin kanaalin sotaretkelle. Se osallistui 21. lokakuuta 1782 Cape Spartelin taisteluun, missä aluksella sai surmansa viisi ja haavoittui 17 merimiestä. Syyskuussa 1782 alus siirrettiin reserviin Ferrolissa. Alus lähti 1793 Ferrolista Sardinian sotaretkelle Ranskaa vastaan. Seuraavat kaksi vuotta se oli aktiivipalveluksessa Ferrolissa. Alus romutettiin 1797 Cádizissa. == Lähteet == * === Viitteet === Luokka:Princesa- luokan linjalaivat
Chachi Gonzales

Olivia Irene ”Chachi” Hildén (o.s. Gonzales) (s. 23. tammikuuta 1996 Houston, Texas, Yhdysvallat) on yhdysvaltalainen tanssija, koreografi ja näyttelijä. Hän kuului I.aM.mE-nimiseen katutanssiryhmään, joka valittiin voittajaksi America’s Best Dance Crew -sarjan kuudennella tuotantokaudella vuonna 2011. Sen jälkeen hän on toiminut tanssin opettajana eri puolilla maailmaa. Vuonna 2012 Gonzales palkittiin teini-ikäisten sarjassa vuoden koreografina World of Dance -palkintogaalassa. Hän on esiintynyt muun muassa Adam Irigoyenin ja Meghan Trainorin musiikkivideoilla. Gonzalesin YouTube-kanavalla ja Instagram- sivulla on yli 1,6 miljoonaa seuraajaa kummallakin.https://www.youtube.com/user/chachi0123/videoshttps://www.instagram.com/chachigonzales Vuonna 2018 hän oli mukana Rabbit Filmsin tuottamassa Huippujengi-sarjan yhdysvaltalaisessa versiossa Ultimate Expedition. Elokuussa 2018 Gonzales kihlautui Rabbit Filmsin toiminnasta Yhdysvalloissa vastaavan Jukka Hildénin kanssa. Syyskuussa 2019 he avioituivat Suomessa. Pari sai ensimmäisen yhteisen lapsensa marraskuussa 2019, toisen heinäkuussa 2021 ja kolmannen elokuussa 2024. == Lähteet == == Aiheesta muualla == * Luokka:Yhdysvaltalaiset tanssijat Luokka:Vuonna 1996 syntyneet Luokka:Elävät henkilöt Luokka:Yhdysvaltalaiset näyttelijät Luokka:Yhdysvaltalaiset koreografit
Mercedes-Benz A-sarja (W177)

Mercedes-Benz W177 on Mercedes-Benz A-sarjan neljännen sukupolven malli, jota on valmistettu vuodesta 2018 lähtien. Se korvasi edeltäneen W176-mallin. Autoa valmistetaan muun muassa Uudenkaupungin tehtaalla Suomessa. == Mercedes-Benz W177 (2018–) == Mercedes-Benz W177 esiteltiin helmikuussa 2018 Amsterdamissa. Neliovinen sedan-malli esiteltiin pitkäakselivälisenä versiona Pekingin autonäyttelyssä saman vuoden huhtikuussa. Sitä myydään ainoastaan Kiinan markkinoilla. Euroopassa myytävä sedan, jossa on samanpituinen akseliväli kuin hatchbackissa, esiteltiin Pariisin autonäyttelyssä lokakuussa. Vuoden 2018 Euro NCAP -kolaritestistä W177 sai tulokseksi täydet viisi tähteä. vasen|pienoiskuva|Mercedes-Benz A-sarjan sedan (V177) Mallivaihtoehdot ovat A 160, A 180, A 200, A 220, A 250 ja A 180d. A 160- (109 hv), A 180- (136 hv) ja A 200 (163 hv) -malleissa on sama 1,3-litrainen turboahdettu bensiinimoottori, A 220- (190 hv) ja A 250 (224 hv) -malleissa on 2,0-litrainen turboahdettu bensiinimoottori ja A 180d:ssä 1,5-litrainen (114 hv) dieselmoottori. == Lähteet == == Aiheesta muualla == A-sarja (W177) Luokka:C-segmentin autot Luokka:2010-luvun autot Luokka:2020-luvun autot
Psychic Chasms

__NOTOC__ Psychic Chasms on yhdysvaltalaisen elektronista popmusiikkia tuottavan yhtyeen Neon Indianin esikoisalbumi, jonka Lefse Records julkaisi 13. lokakuuta 2009. Albumista julkaistiin vuonna 2010 erikoisversio nimellä Mind Ctrl: Psychic Chasms Possessed, joka sisältää alkuperäiset kappaleet, yhden bonuskappaleen ja seitsemän remix-kappaletta. == Kappaleet == # # # # # # # # # # # # # # # # # # # # == Palaute == Musiikkisivusto Pitchfork sijoitti albumin sijalle 17. The Top 50 Albums of 2009 -listalla. Albumi sai positiivista palautetta kriitikoilta.Pitchfork: The Top 50 Albums of 2009 - neljäs sivu * Consequence of Sound: BConsequence of Sound: Psychic Chasms -levyarvostelu * The Guardian: The Guardian: Psychic Chasms -albumin levyarvostelu * Pitchfork: 8.6/10Pitchfork: Psychic Chasms -levyarvostelu == Lähteet == Luokka:Vuoden 2009 esikoisalbumit Luokka:Yhdysvaltalaiset elektronisen musiikin albumit Luokka:Yhdysvaltalaiset popalbumit